
J e g y z ő k ö n y v

Készült a Bácsalmás Város Önkormányzata Képviselő-testületének 2015. március 18-án, 15 óra 3 perc kezdettel, Bácsalmáson, a Városháza I. emeleti polgármesteri tárgyalójában megtartott rendkívüli ülésén.

Jelen vannak:

Németh Balázs polgármester, dr. Bakó Mária Lujza, Csémy László, Légrádi Mária, Márai András, Nagy Gábor (később érkezett), Schaffer Tünde Katalin és Turcsányi Csaba képviselők (8);

Patocskai Ibolya jegyző, Farkas Zoltánné szociális és hatósági osztályvezető, Hortyiné Lapostyán Katalin megbízott pénzügyi, beruházási és üzemeltetési osztályvezető, Horváth Erika pályázati referens (4);
Jegyzőkönyvvezető: Deák Szabina testületi ügyintéző;

Az ülésről távolmaradt:
Tóth Árpád alpolgármester (1).

Németh Balázs polgármester a rendkívüli ülést megnyitja, és megállapítja a határozatképességet, mert a megválasztott 9 főből 7 fő jelen van (78 %). Jegyzőkönyv-hitelesítőknek Légrádi Mária és Turcsányi Csaba képviselőket javasolja kijelölni, majd a javaslatának az elfogadását szavazásra bocsátja. 

A képviselő-testület egyhangúlag (7 igen szavazattal) az alábbi határozatot hozza:

51/2015. (III. 18.) Bácsalmás v. öh.

Jegyzőkönyv-hitelesítők

kijelölése 
Határozat
Bácsalmás Város Önkormányzatának Képviselő-testülete Légrádi Mária és Turcsányi Csaba képviselőket jelöli ki jegyzőkönyv-hitelesítőknek.

Németh Balázs polgármester a kiegészített meghívóban jelzett napirend elfogadását javasolja, majd a javaslatát – más indítvány nem lévén – szavazásra bocsátja.

A képviselő-testület egyhangúlag (7 igen szavazattal) az alábbi határozatot hozza:

52/2015. (III. 18.) Bácsalmás v. öh.

Napirend megállapítása 
Határozat
I.
Bácsalmás Város Önkormányzatának Képviselő-testülete a 2015. március 18-i rendkívüli ülésén a következő napirendi pontokat tárgyalja meg:

1.
ÁROP-1.A.3-2014-2014-090 ”Adjunk esélyt mindenkinek! − Esélyteremtő programterv készítése a bácsalmási járásban” című pályázat előfinanszírozása (1. sz. előterjesztés)
Zárt ülésen:

1. Ingatlanvásárlás (Z/1. sz. előterjesztés)

2. Bácsalmás Innovatív Nkft.v.a. adótartozásának megfizetése (Z/2. sz. előterjesztés)
II.
Jelen határozat normatív határozat.

A határozatról értesül:

- kivonattal:
1. Németh Balázs polgármester



2. Patocskai Ibolya jegyző, általa az osztályvezetők

Nagy Gábor képviselő 15 óra 06 perckor csatlakozik az üléshez. 

1. napirendi pont

ÁROP-1.A.3-2014-2014-090 ”Adjunk esélyt mindenkinek! − Esélyteremtő programterv készítése a bácsalmási járásban” című pályázat előfinanszírozása 

(Az 1. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét.
Schaffer Tünde Katalin képviselő megjegyzi, hogy rákeresett az interneten, de nincs ilyen kódszámú pályázat, de nem is egyértelmű számára, mert az előterjesztés címében és a határozati javaslatban nem ugyanaz a pályázati cím szerepel.

Horváth Erika pályázati referens kijelenti, hogy azért nem ugyanaz szerepel az előterjesztés címében és határozati javaslatban, mert az egyik egy bővített cím, a másik pedig egy rövidített.

Schaffer Tünde Katalin képviselő elmondja, hogy az előterjesztés címében 2014-es évszám szerepel, míg a határozati javaslatban 2013-as.

Horváth Erika pályázati referens kijelenti, hogy akkor a határozati javaslatban szereplő évszám, csak egy elírás, mert a pályázat pontos kódszáma ÁROP-1.A.3-2014.

Schaffer Tünde Katalin képviselő elmondja, hogy nem talált rá az interneten, de szerette volna megnézni, hogy pontosan milyen feladatokat takar a pályázat.

Ezt követően megkérdezi, hogy kik vesznek részt személy szerint a pályázatban foglalt feladatok ellátásában, milyen szolgáltatást tud nyújtani azon kívül a pályázat, hogy elkészül egy esélyegyenlőségi terv, illetve mikor van a záró dátum?
Horváth Erika pályázati referens azt válaszolja, hogy mivel nagyon rövid volt a határidő, úgy gondolták, hogy a márciusi soros ülésre hozzák majd be az ezzel kapcsolatos tejes beszámolót, abból minden kérdésére megkapja majd a választ, vagy akár a teljes pályázati adatlapot a rendelkezésére bocsáthatja.

Tájékoztatásul elmondja, hogy a projektmenedzsmenti feladatok ellátására Száhl Imre van nevesítve, a szakmai megvalósítók Tímár Judit, Mészáros Irén és személy szerint is részt vesz a szakmai megvalósítók között, valamint lenne még egy szakmai segítségnyújtó csapat is. A járás mind a 10 települését megszólították, be kellett vonni azokat az embereket, akik a helyi esélyegyenlőségi programok elkészítésében vettek részt az elmúlt 2 évben.
Schaffer Tünde Katalin képviselő kérdezi, hogy tehát akkor most egy járási szintű esélyegyenlőségi tervet kell elkészíteni?
Horváth Erika pályázati referens azt válaszolja, hogy az lesz a feladat, hogy felül kell vizsgálni mind a 10 településen a helyi esélyegyenlőségi programokat gyakorlatilag, és az azokban foglalt problémákra kell reagálni ebben az esélyegyenlőségi tervben.

Schaffer Tünde Katalin képviselő érdeklődik, hogy az esélyegyenlőségi tervet milyen határidőre kell elkészíteni?
Horváth Erika pályázati referens elmondja, hogy 2015. november 30-a a legújabb határidő a támogatási szerződés szerint, hozzáteszi, hogy a támogatási döntés 2-3 nappal ezelőtt érkezett meg, mert 3 napot kaptak az átdolgozásra.
Schaffer Tünde Katalin képviselő kérdezi, hogy a járási szintű pályázatoknak a feltétele, hogy legyen járási szintű esélyegyenlőségi terv?

Horváth Erika pályázati referens kijelenti, hogy nincs olyan, hogy járási szintű pályázat, bármilyen pályázat előfeltétele.
Németh Balázs polgármester – további hozzászólás, észrevétel nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (8 igen szavazattal) az alábbi határozatot hozza:

53/2015. (III. 18.) Bácsalmás v. öh.

ÁROP-1.A.3-2014-2014-090 ”Adjunk esélyt mindenkinek! – 

Esélyteremtő programterv készítése a bácsalmási 

járásban” című pályázat előfinanszírozása
Határozat
Bácsalmás Város Önkormányzatának Képviselő-testülete az ÁROP-1.A.3-2014-2014-090 ”Adjunk esélyt mindenkinek! – Esélyteremtő programterv készítése a bácsalmási járásban” című pályázat előfinanszírozását az alábbiak szerint támogatja:
- a pályázat megvalósításához 21.997.900,- Ft – keretösszeget biztosít a tartalékalap terhére.

Határidő: azonnal és folyamatos

Felelős: Németh Balázs polgármester 

Operatív felelős: Horváth Erika pályázati referens

A határozatról értesül: 

- kivonattal:
1. Németh Balázs polgármester 



2. Patocskai Ibolya jegyző



3. Hortyiné Lapostyán Katalin PBÜ mb. osztályvezető



4. Horváth Erika pályázati referens

Németh Balázs polgármester – több nyílt ülési napirendi pont nem lévén – kéri, hogy zárt ülésen folytassák munkájukat, majd a nyilvános ülést 15 óra 10 perckor berekeszti.

K. m. f.


Németh Balázs
Patocskai Ibolya


polgármester
jegyző


Légrádi Mária
Turcsányi Csaba

képviselők, jegyzőkönyv-hitelesítők
A képviselő-testület a 2015. március 18-i zárt ülésén a következő határozatokat hozta meg:

54/2015. (III. 18.) Bácsalmás v. öh.

Ingatlan vásárlása
Határozat
1.
Bácsalmás Városi Önkormányzat Képviselő-testülete (a továbbiakban: Képviselő-testület) úgy dönt, hogy megvásárolja a Bácsalmás, Mártírok u. 1. sz. alatti, 1958/2 hrsz. alatt felvett, 1352 m2 területű, ipartelep művelési ágú, volt malom épületet 1.000.000 Ft + Áfa összegért a tartalékalap terhére.
2.
A Képviselő-testület felkéri Patocskai Ibolya jegyzőt, az adásvételi szerződés elkészíttetésére.

3.
A Képviselő-testület felhatalmazza Németh Balázs polgármestert az adásvételi szerződés aláírására.

Határidő:
azonnal 

Felelős:
Németh Balázs polgármester

Operatív felelős: Keresztesy Csaba városüzemeltetési ügyintéző

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Hortyiné Lapostyán Katalin megbízott PBÜ osztályvezető



4. Keresztesy Csaba városüzemeltetési ügyintéző

- levélben:
1. INTERAG Zrt. (1390 Budapest, Pf. 184.)

Bácsalmás Innovatív Nkft.v.a. adótartozásának

megfizetése
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) a Bácsalmás Innovatív Nkft v.a. 352.372.-Ft adótartozásának a Nemzeti Adó-és Vámhivatal felé való megfizetését jóváhagyja a tartalékalap terhére.

2.
A Képviselő-testület megbízza a Németh Balázs polgármestert, hogy intézkedjen a tartozás átutalásáról.

Határidő: azonnal

Felelős: Németh Balázs polgármester

Operatív felelős: Horváth Erika végelszámoló

A határozatról értesül: 

- kivonattal: 1. Németh Balázs polgármester 



2. Patocskai Ibolya jegyző



3. Hortyiné Lapostyán Katalin PBÜ mb. osztályvezető



4. Horváth Erika végelszámoló
